text: Runa yachachiymanta kaynatam qillqa rimachkan: "mistikunapaqqa, hawamanta hamuqllam imapas allin, manam yachayninchikqa", kuyanakuymantapas "mana pinqakuq wayllunakuy". "Chuya sunqu runatam hatun llaqtaqa qanrayachin" ninmi achka qillqakuna, "hatun llaqtam inkapa churin runata millayman tukuchin", nispapas. Sebastián Salazar Bondypa Millay llaqta nisqan Limapi kawsanankupaqmi, Sarwa runaqa ñawpa machunkunapa yachayninta yuyarinku, ayllunkupi hinataqmi imatapas ruwayta munanku. Chayraykum kay hatun Lima llaqtataqa millapakunku, mana chanin runa waqachiq, tukuy imapi qanrapuni kasqanrayku.